**OZNÁMENIE PRE DOTKNUTÚ OSOBU**

**v zmysle Nariadenia GDPR**

**k získavaniu a spracúvaniu osobných údajov dotknutej osoby v ISFS-SD**

**I.** **Prevádzkovateľom integrovaného systému finančnej správy - správa daní** (ďalej len „ISFS-SD“) v zmysle ustanovenia článku 4 ods. 7 Nariadenia Európskeho parlamentu a Rady (EÚ) č. 2016/679 z 27. apríla 2016
o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**Nariadenie GDPR**“) je **Finančné riaditeľstvo Slovenskej republiky,** so sídlom Lazovná 63, 974 01 Banská Bystrica, IČO 42 499 500 (ďalej len „**prevádzkovateľ**“).

**II. Zoznam osobných údajov** žiadateľa,ako dotknutej osoby(ďalej len „**dotknutá osoba**“)v zmysle ustanovenia článku 4 ods. 1 Nariadenia GDPR, ktoré bude prevádzkovateľ v ISFS-SD spracúvať a ktoré sa týkajú dotknutej osoby:

1. Titul pred menom/za menom
2. Meno
3. Priezvisko
4. Rodné číslo alebo dátum narodenia, ak ide o fyzickú osobu s bydliskom mimo územia SR
5. Ulica a súpisné číslo/orientačné číslo
6. Obec
7. PSČ
8. Štát

(ďalej len „**osobné údaje**“).

**III.** **Právny základ** spracúvania osobných údajov prevádzkovateľom v ISFS-SD:

§ 13 ods. 5 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov(ďalej len „**zákon**“)

**IV.** **Účel,** na ktorý bude prevádzkovateľ osobné údaje v ISFS-SD spracúvať:

Zaevidovanie dotknutej osoby do registra daňových subjektov za účelom sprístupnenia elektronických služieb prevádzkovateľa dotknutej osobe podľa zákona.

**V.** **Doba uchovávania** osobných údajov spracúvaných prevádzkovateľom v ISFS-SD:

Doba uchovávania osobných údajov prevádzkovateľom je maximálne 10 rokov po odpadnutí dôvodov evidovania dotknutej osoby v ISFS-SD, t. j. po ukončení spracúvania osobných údajov prevádzkovateľom v ISFS-SD.

**VI.** **Príjemcovia** osobných údajov spracúvaných prevádzkovateľom v ISFS-SD:

Prevádzkovateľ nebude osobné údaje poskytovať žiadnym tretím osobám, resp. tretím stranám, s výnimkou sprístupnenia týchto osobných údajov súdu a orgánom činným v trestnom konaní na účely plnenia úloh podľa osobitných predpisov.

**VII.** **Dotknutá osoba má** podľa Nariadenia GDPR **voči prevádzkovateľovi nasledovné práva:**

1. **požadovať od prevádzkovateľa prístup k osobným údajom** (článok 15 Nariadenia GDPR),
2. **na opravu osobných údajov** a so zreteľom na účely **právo na doplnenie neúplných osobných údajov** (článok 16 Nariadenia GDPR),
3. **na vymazanie osobných údajov -** tzv. právo „na zabudnutie“ (článok 17 Nariadenia GDPR),
4. **aby prevádzkovateľ obmedzil spracúvanie osobných údajov** (článok 18 Nariadenia GDPR),
5. **na prenosnosť osobných údajov** (článok 20 Nariadenia GDPR),
6. **kedykoľvek namietať proti spracúvaniu osobných údajov** z dôvodov týkajúcich sa jej konkrétnej situácie(článok 21 Nariadenia GDPR).

**VIII.** **Na dotknutú osobu** sa pri spracúvaní osobných údajov prevádzkovateľom v ISFS-SD pre účel uvedený
v časti IV. tohto dokumentu nevzťahuje automatizované rozhodnutie, t. j. rozhodnutie, ktoré je založené výlučne na automatizovanom spracúvaní, vrátane profilovania. Prevádzkovateľ nebude v ISFS-SD automatizovane spracúvať osobné údaje pre účely profilovania správania dotknutej osoby.

**IX.** Kontakt na **zodpovednú osobu prevádzkovateľa:**

zodpovednaosoba@financnasprava.sk

**X.** Dotknutá osoba má v zmysle článku 77 ods. 1 Nariadenia GDPR **právo podať sťažnosť,** resp. návrh
na začatie konania, **dozornému orgánu,** ktorým je **Úrad na ochranu osobných údajov Slovenskej republiky,** so sídlom Hraničná 12, 820 07 Bratislava 27, tel. číslo: +421-2-32313214, e-mailová adresa: statny.dozor@pdp.gov.sk.